ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग उत्पादन निर्यातीत मध सर्वोच्च स्थानी
नवी दिल्ली, 25 जुलै 2018
खादी आणि ग्रामोद्योग उत्पादनांच्या विक्रीत गेल्या दोन वर्षात लक्षणीय वाढ झाली आहे. 2016-17 या वर्षात 52,138.21 कोटी रुपये मुल्याच्या उत्पादनांची विक्री झाली होती. 2017-18 या वर्षात 59,098.04 कोटी रुपये मुल्याच्या उत्पादनांची विक्री झाली.
खादी आणि ग्रामोद्योगाच्या उत्पादन विक्रीला प्रोत्साहन देण्यासाठी राज्य आणि जिल्हा स्तरावरील औद्योगिक मंडळे तसेच जिल्ह्यांमधील औद्योगिक केंद्राच्या माध्यमातून उत्पादनांची निर्यात केली जाते. युरोपियन,आशियाई आणि दक्षिण अमेरिकेतील देशांमध्ये प्रामुख्याने या उत्पादनांची निर्यात होते. यात मध हे उत्पादन अग्रस्थानी असून 2016-17 या वर्षात 13,349.03 लाख रुपये तर 2017-18 या वर्षात 13,627.15 लाख रुपये मुल्याच्या मधाची निर्यात नोंदवली गेली.
सूक्ष्म, लघु आणि मध्यम उद्योग राज्यमंत्री  गिरीराज सिंग यांनी आज राज्यसभेत ही माहिती दिली.
N.Sapre/M.Pange/P.Malandkar
(Visitor Counter : 29
संरक्षण मंत्रालय
वायु चक्रीवादळाच्या पार्श्वभूमीवर भारतीय नौदलाला सज्ज राहण्याचे आदेश
नवी दिल्ली, 12 जून 2019
पश्चिम नौदल कमांडच्या मुख्यालयाने वायु चक्रीवादळाच्या पार्श्वभूमीवर जलद प्रतिसादासाठी पुढील तयारी सुरु केली आहे.
- राज्य प्रशासन, स्थानिक जिल्हा प्रशासन आणि भारतीय तटरक्षक दलाच्या अधिकाऱ्यांना मच्छिमारांना समुद्रात जाण्यापासून सावध करणाऱ्या सूचना देण्याचे तसेच खराब हवामानाच्या पार्श्वभूमीवर आवश्यक खबरदारी घेण्याचे निर्देश द्यायला सांगितले आहे.
- नौदलाच्या जहाजांवर मानवी सहायता आणि आपत्ती मदत सामुग्री तैनात आहे.
- समुद्रात कार्यरत असलेली भारतीय नौदलाची जहाजे आणि विमाने/हेलिकॉप्टर्सना समुद्रात मच्छिमारीसाठी गेलेल्या नौकांना किनाऱ्यावर परतण्याची सूचना देण्याचे निर्देश देण्यात आले आहेत.
- स्थानिक प्रशासनाला सहाय्य करण्यासाठी भारतीय नौदलाची बचाव पथके आणि मदत सामुग्री तयार ठेवणे.
- आपतकालीन वैद्यकीय मदतीसाठी मुंबई स्थित अश्विनी या भारतीय नौदलाच्या रुग्णालयातल्या वैद्यकीय पथक आणि सुविधा सज्ज ठेवण्यात आल्या आहेत.
- पी8आय आणि आयएल विमाने शोध आणि बचाव मोहिमेसाठी सज्ज ठेवण्यात आली आहेत.
- मुख्यालय, किनाऱ्यावरील संरक्षण आणि सल्लागार गटाने वायू चक्रीवादळबाबत किनारपट्टी प्रदेशांना सूचना जारी केल्या आहेत.
B.Gokhale/S.Kane/D.Rane
(Visitor Counter : 122
युवा व्यवहार आणि क्रीडा मंत्रालय
भारतीय हॉकीच्या वैभवाचे पुनरुज्जीवन
नवी दिल्ली, 29 सप्टेंबर 2021
ऑलिम्पिकमधील पदकांचा दुष्काळ संपवण्यासाठी भारतीय हॉकी संघाला 41 वर्षे लागली. टोक्यो ऑलिम्पिक 2020 मध्ये दृढ निर्धार करुन ऐतिहासिक विजय संपादन करत भारतीय पुरुष हॉकी संघाने पुन्हा एकदा इतिहास रचला. टोक्यो ऑलिम्पिकमधील कांस्य पदक हे केवळ पदक नव्हते, तर ते करोडो देशवासीयांच्या आशा आणि स्वप्नांचे द्योतक होते.
एक काळ असा होता, जेव्हा जागतिक हॉकीवर भारताने अक्षरशः राज्य केले होते. ऑलिंपिकमध्ये आठ वेळा सुवर्ण विजेतेपद मिळवणारा भारत गेल्या चार दशकांत बदललेल्या आधुनिक हॉकीशी जुळवून घेण्यात अपयशी ठरला. ॲस्ट्रो टर्फचे आगमन आणि खेळाच्या नियमांमध्ये अचानक झालेले बदल यामुळे जागतिक हॉकी स्पर्धांमध्ये संघर्ष करताना भारतीय हॉकीला विजयपदाला गवसणी घालण्यात अपयश आले.
या ऐतिहासिक विजयाबद्दल भारतीय संघाचे अभिनंदन करताना पंतप्रधान नरेंद्र मोदी म्हणाले, “हा आत्मविश्वासयुक्त असा भारत, हा एक नवीन भारत आहे. हा एक असा ऐतिहासिक दिवस आहे, जो प्रत्येक भारतीयाच्या सदैव स्मरणात राहील. कांस्य पदक मायदेशी आणल्याबद्दल टीम इंडियाचे अभिनंदन!”. यावेळी झालेल्या सत्कार समारंभाच्या कार्यक्रमादरम्यान संघातील सर्व सदस्यांनी त्यांची स्वाक्षरी केलेली एक हॉकी स्टिक पंतप्रधानांना भेटीदाखल दिली.
आता लाखो इच्छुक हॉकीपटूंना नवोन्मेष दणारी, ही हाॅकीस्टिक पंतप्रधानांना मिळालेल्या भेटवस्तूंच्या ऑनलाइन लिलाव वस्तूंमध्ये समाविष्ट करण्यात आली आहे. ज्यांना ही हॉकीस्टीक मिळवायची आहे ते ऑनलाइन बिडिंग साइट - pmmementos.gov.in/ मध्ये सहभागी होऊ शकतत. 17 सप्टेंबरपासून सुरू झालेला हा ऑनलाइन लिलाव दिनांक 7 ऑक्टोबरपर्यंत चालणार आहे.
लिलावातून जमा झालेली रक्कम 'नमामी गंगे' प्रकल्पावर खर्च केली जाईल.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
आरोग्य आणि कुटुंब कल्याण मंत्रालय
कोविड-19 विषयी ताजी माहिती
देशव्यापी लसीकरण मोहिमेअंतर्गत आतापर्यँत कोविड प्रतिबंधक लसीच्या 172.29 कोटी मात्रा दिल्या गेल्या आहेत.
सध्या देशातील उपचाराधीन रुग्णांची संख्या 6,10,443 इतकी आहे.
उपचाराधीन रुग्णांचे प्रमाण 1.43% आहे.
रुग्ण बरे होण्याचा दर 97.37% आहे.
गेल्या 24 तासात देशातील 1,36,962 रुग्ण बरे झाल्याने देशातील कोरोनामुक्त झालेल्या व्यक्तींची संख्या 4,14,68,120 झाली आहे.
गेल्या 24 तासात देशात 50,407 नवीन कोरोनाबाधितांची नोंद झाली.
दैनिक पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत 74.93 कोटी चाचण्या करण्यात आल्या, तर गेल्या चोवीस तासात 14,50,532 चाचण्या करण्यात आल्या.
संरक्षण मंत्रालय
चीनमधल्या 15 व्या शांघाय सहकार्य संघटना संरक्षण मंत्र्यांच्या बैठकीला भारताच्या संरक्षण मंत्र्यांनी केले संबोधित
नवी दिल्ली, 24 एप्रिल 2018
शांघाय सहकार्य संघटना संरक्षण मंत्र्यांच्या बैठकीत भारत प्रथमच सहभागी झाला असून, शांघाय सहकार्य संघटनेच्या भागीदारांसमवेत असलेले प्राचीन संबंध अधिक दृढ करण्यावर भारत भर देणार असल्याचे संरक्षण मंत्री निर्मला सीतारमण यांनी या बैठकीत बोलतांना सांगितले.
आर्थिक, व्यापार आणि सांस्कृतिक सहकार्य वृद्धींगत करण्यासाठी संवाद आणि ठोस उपाययोजना यावर आधारित भागीदारीसाठी भारत उत्सुक असल्याचे त्या म्हणाल्या. शांघाय सहकार्य संघटनेच्या सदस्यांनी या प्रदेशातल्या तसेच व्यापक आंतरराष्ट्रीय मुद्यासंदर्भात संवाद वृद्धींगत करावा असे आवाहन त्यांनी सदस्य राष्ट्रांना केले.
हवामान बदल, सायबर सुरक्षा, याचबरोबर अंमली पदार्थांची तस्करी सारख्या आंतर राष्ट्रीय गुन्ह्यांसंदर्भात सर्व संबंधित देशांचा सहभाग आणि सहकार्यात्मक चौकटीवर आधारित तोडग्याची गरज त्यांनी व्यक्त केली. आंतरराष्ट्रीय दहशतवाद हा समाजाला असलेला सर्वात मोठा धोका असून, दहशतवादामुळे विकासाला खीळ बसण्याची भती आहे. शांघाय सहकार्य संघटनेच्या देशांनी दहशतवाद कदापी खपवून घेतला जाणार नाही, असे धोरण अंगीकारावे असे आवाहन त्यांनी केले.
N.Sapre/N.Chitale/D.Rane
(Visitor Counter : 141
पंतप्रधान कार्यालय
ब्रिटनचे परराष्ट्र सचिव डॉमनिक राब यांनी पंतप्रधान नरेंद्र मोदी यांची घेतली भेट
ब्रिटनचे परराष्ट्र सचिव डॉमनिक राब यांनी पंतप्रधान नरेंद्र मोदी यांची भेट घेतली. दोन्ही देशांमधल्या धोरणात्मक भागीदारीच्या विविध पैलूंवर यावेळी चर्चा झाली.
राष्ट्रपती कार्यालय
ज्ञानी झैलसिंग यांच्या जयंतीनिमित्त राष्ट्रपतींनी त्यांना पुष्पांजली वाहिली
नवी दिल्ली, 5 मे 2022
राष्ट्रपती रामनाथ कोविंद यांनी देशाचे माजी राष्ट्रपती ज्ञानी झैल सिंग यांच्या जयंतीनिमित्त  आज गुवाहाटी इथे पुष्पांजली वाहिली. ज्ञानी झैलसिंग यांच्या तसबिरीसमोर त्यांनी ही आदरांजली वाहिली.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
शिक्षण मंत्रालय
केंद्रीय शिक्षण मंत्र्यांच्या हस्ते 100 हून अधिक अभ्यासक्रम आधारित कॉमिक पुस्तकांचे प्रकाशन
दीक्षा वरील नवीन व्हाट्सॲप समर्थित चॅट बोट द्वारे कॉमिक्स बघता येतील.
हा उपक्रम आपल्या मुलांना ज्ञान देताना सांस्कृतिक आणि सामाजिक संवेदनशीलता वाढवण्यात मदत करेल- रमेश पोखरियाल निशंक
केंद्रीय शिक्षणमंत्री रमेश पोखरीयल निशंक यांनी सीबीएसई शाळांमधील शिक्षक आणि विद्यार्थ्यांनी तयार केलेल्या आणि एनसीईआरटीने निवडलेल्या 100 हून अधिक अभ्यासक्रम आधारित कॉमिक पुस्तकांचे प्रकाशन 24 मार्च 2021 रोजी केले. दीक्षा वेब पोर्टलवर  किंवा कोणत्याही अँड्रॉइड स्मार्टफोनवरील दीक्षा अॅप द्वारे ही कॉमिक्स वाचता येतील. नवीन व्हाट्सॲप समर्थित चॅट बोट द्वारे देखील कॉमिक्स बघता येतील. चॅटबोट डिजिटल शिक्षणाची व्याप्ती वाढविण्याची एक अनोखी संधी प्रदान करतो. सीबीएसई क्षमता आधारित शिक्षण प्रकल्पाचा एक भाग म्हणून विज्ञान, गणित आणि इंग्रजी विषयांसाठी सीबीएसई मूल्यांकन रचना देखील यावेळी मंत्री महोदयांनी सुरू केली.
यावेळी बोलताना मंत्री म्हणाले की, शालेय शिक्षण व साक्षरता विभागाने, विद्यार्थ्यांना सर्वांगीण शिक्षण देण्याच्या प्रयत्नात आणि नवीन शैक्षणिक धोरण 2020 मध्ये कल्पनाबद्ध दृष्टिकोनातून सुरू करण्यासाठी एनसीईआरटीच्या तिसरी ते बारावीच्या पाठ्यपुस्तकातील पाठ कॉमिक पुस्तकात समाविष्ट केले आहेत.
राष्ट्रीय शैक्षणिक धोरण 2020 मध्ये पाठ्यपुस्तक शिकण्यापलीकडे संकल्पना समजून घेण्यासाठी आणि वास्तविक जगाशी / दररोजच्या उपक्रमांशी संबंध जोडण्याच्या बदलांची कल्पना आहे. हे यांत्रिकी शिक्षणापेक्षा सर्व सर्जनशील आणि नाविन्यपूर्ण कल्पनांना आणखी गती देते. म्हणूनच, या संदर्भात, एनसीईआरटी पाठ्यपुस्तकांच्या तिसरी ते बारावीच्या पाठ्यपुस्तकातील धड्या नुसार कॉमिक पुस्तके नवीन शैक्षणिक स्त्रोत म्हणून विकसित केली गेली आहेत.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 57 कोटी 22 लाख मात्रा देण्यात आल्या
भारतात गेल्या 24 तासांत 36,571 नव्या रुग्णांची नोंद झाली.
सध्याच्या कोविड सक्रीय रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.12%; मार्च 2020 पासूनच्या नीचांकी पातळीवर
देशात सध्या 3,63,605 कोविड सक्रीय रुग्ण आहेत, ही गेल्या 150 दिवसांतील सर्वात कमी रुग्णसंख्या आहे
रोगमुक्ती दरात वाढ होऊन सध्या तो 97.54 % आहे,
मार्च 2020 पासूनच्या सर्वात उच्चांकी पातळीवर आहे.
गेल्या 24 तासांत 36,555 जण बरे झाले; आता बरे झालेल्यांची एकूण संख्या 3,15,61,635 आहे
साप्ताहिक पॉझिटीव्हिटी दर  गेले 56 दिवस 3%पेक्षा कमी
दैनंदिन पॉझिटीव्हिटी दर  गेले 25 दिवस 3%पेक्षा कमी
आतापर्यंत कोविड संसर्ग तपासणीच्या एकूण 50 कोटी 26 लाख चाचण्या करण्यात आल्या
राष्ट्रपती कार्यालय
भारतीय परराष्ट्र सेवेतील परिविक्षाधीन अधिकाऱ्यांनी घेतली राष्ट्रपतींची भेट
भारतीय परराष्ट्र सेवेतील  परिविक्षाधीन अधिकाऱ्यांनी आज  राष्ट्रपती भवनात राष्ट्रपती श्रीमती द्रौपदी मुर्मू यांची भेट घेतली.
भारतीय राजनैतिक अधिकाऱ्यांसाठी यापेक्षा अधिक उत्तम वेळ असू शकत नाही असे या अधिकाऱ्यांना संबोधित करताना राष्ट्रपती म्हणाल्या.जागतिक प्रगतीचा प्रेरणास्रोत म्हणून तसेच जागतिक प्रशासनातील एक बुलंद आवाज म्हणून आंतरराष्ट्रीय क्षेत्रात भारताची भूमिका आणि प्रभाव झपाट्याने विस्तारत चालला आहे.आज, शाश्वत विकास असो, हवामान बदल असो, सायबर सुरक्षा असो, आपत्तींना सामोरे जाणे असो किंवा अतिरेकी आणि दहशतवादविरोधी लढा असो,जटिल जागतिक आव्हानांवरील उपाययोजना शोधण्यासाठी आंतरराष्ट्रीय समुदाय भारताकडे आश्वासक नजरेने पाहत आहे.यामुळे आपल्यासारख्या तरुण राजनैतिक अधिकाऱ्यांसाठी नवीन आव्हानांसह अभूतपूर्व संधी उपलब्ध होत आहेत, असेही त्या पुढे म्हणाल्या.
तरुण अधिकाऱ्यांनी आपल्या जबाबदाऱ्या पूर्ण करण्याची तयारी करत असताना, हे लक्षात ठेवले पाहिजे की परदेशातील त्यांच्या सर्व प्रयत्नांचे आणि उपक्रमांचे अंतिम उद्दिष्ट आपल्या स्वत:च्या देशाची प्रगती वाढ आणि विकासाला चालना देणे हे असले पाहिजे.
राष्ट्रपतींचे भाषण पाहण्यासाठी कृपया येथे क्लिक करा -
कोळसा मंत्रालय
स्वच्छ आणि आरोग्यपूर्ण पर्यावरणाला चालना देण्याच्या उद्देशाने कोळश्याच्या वाहतुकीत आमूलाग्र बदल घडवून आणणारी फर्स्ट माईल कनेक्टिव्हिटी
बहुविध संपर्क यंत्रणा विकसित करण्यासाठी कोळसा मंत्रालयाने 26000 कोटी रुपयांचे रेल्वे प्रकल्प घेतले हाती
नवी दिल्ली, 14 ऑगस्ट 2023
भारताची ऊर्जा सुरक्षा मजबूत करण्यासह आत्मनिर्भर भारताचं उद्दिष्ट गाठण्यासाठी, कोळसा मंत्रालय, कोळसा आयातीवरील अवलंबित्व कमी करून राष्ट्रीय कोळसा वाहतूक योजना विकसित करत आहे, त्यामध्ये कोळसा खाणींच्या जवळ रेल्वे साइडिंगद्वारे फर्स्ट माईल कनेक्टिव्हिटी  चा समावेश आहे. कोळसा मंत्रालयाने फर्स्ट माईल कनेक्टिव्हिटी प्रकल्पा अंतर्गत, कोळशाची वाहतूक आणि लोडिंग करणाऱ्या यांत्रिक प्रणाली मध्ये सुधारणा करण्यासाठी एक योजना तयार केली आहे.
फर्स्ट माईल कनेक्टिव्हिटी प्रकल्पा अंतर्गत, खाणींमधील कोळशाची जवळच्या रेल्वे साईडिंगपर्यंत रस्ते किंवा इतर मार्गाने वाहतूक करावी लागणार नाही. फर्स्ट माईल कनेक्टिव्हिटी प्रकल्पानुसार कन्व्हेयर बेल्ट किंवा रस्त्यावरून जवळच्या रेल्वे साईडिंगपर्यंत कोळशाची वाहतूक केल्यामुळे कोळशाची वाहतूक करणाऱ्या ट्रक च्या संख्येत घट होईल तसेच वायू प्रदूषण, वाहतूक कोंडी, रस्त्यांची दुरावस्था अशा पर्यावरणाशी निगडित घटकांवर देखील त्याचा सकारात्मक परिणाम होऊन स्वच्छ आणि आरोग्यदायी पर्यावरणाला चालना मिळेल.
First Mile Connectivity  project at NCL
खाणीतून कोळसा काढणे आणि वितरण क्षमता यांचा आढावा घेण्यासाठी कोळसा मंत्रालय रेल्वे मंत्रालयाबरोबर समन्वय साधत आहे. सध्या, कोळसा वितरण क्षमता वृद्धीसाठी रेल्वे मंत्रालयाच्या सहकार्याने 13 रेल्वे मार्ग बांधले जात असून ते बांधकामाच्या विविध टप्प्यांवर आहेत.
कार्बन उत्सर्जन कमी करण्यासाठी : वाहतूक व्यवस्थेचा पुरेपूर वापर करणे आणि जीवाश्म इंधनावर चालणाऱ्या वाहनांवरील अवलंबित्व कमी केल्याने हरितगृह वायू उत्सर्जन लक्षणीयरीत्या कमी होण्यात , हवामान बदलाचा सामना करण्यात आणि त्याचे हानिकारक प्रभाव कमी करण्यात मदत होईल.
नैसर्गिक पर्यावरणाचे संवर्धन : पर्यावरण पूरक वाहतूक व्यवस्थेमुळे नैसर्गिक अधिवासाचे तसेच जैवविविधतेचे संरक्षण होते तसेच भावी पिढीसाठी अत्यंत तरल अशा जैवसंस्थेचे जतन होते.
सार्वजनिक आरोग्य सुधारणे : वायू प्रदूषण आणि रस्त्यावरील वाहतूक कोंडी कमी झाल्याने सार्वजनिक आरोग्यावर त्याचा सकारात्मक परिणाम होतो त्यामुळे श्वसनाशी संबंधित आजार आणि ताण तणावाशी संबंधित विकारांचे प्रमाण कमी होते.S.Bedekar/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 123.25 कोटी लसींच्या मात्रा दिल्या आहेत
सध्या रुग्ण बरे होण्याचा दर 98.35% ; मार्च 2020 पासून सर्वाधिक दर
गेल्या 24 तासात 10,116 रुग्ण बरे झाले, एकूण बरे झालेल्या रुग्णांची संख्या वाढून 3,40,18,299 इतकी झाली
गेल्या 24 तासात 6,990 नवीन रुग्णांची नोंद झाली, 551 दिवसातील नीचांकी संख्या
भारतातील उपचाराधीन रुग्णांची संख्या 1,00,543 आहे, गेल्या 546 दिवसांमधील सर्वात कमी संख्या
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.29%आहे , मार्च 2020 पासून सर्वात कमी रुग्णसंख्या
दैनंदिन पॉझिटिव्हिटी दर  , गेले 57 दिवस 2 % पेक्षा कमी
साप्ताहिक पॉझिटिव्हिटी दर  , गेले 16 दिवस 1% पेक्षा कमी
आतापर्यंत एकूण 64.13 कोटी चाचण्या करण्यात आल्या.
कोळसा मंत्रालय
व्यावसायिक कोळसा खाण लिलावाअंतर्गत कोळसा मंत्रालयाने पाच राज्यांतील आठ खाणींचा केला ई-लिलाव
या खाणींमध्ये एकूण 2157.48 दशलक्ष टन कोळसा साठा
कोळसा मंत्रालयाने नियुक्त केलेल्या प्राधिकरणाने आज आठ कोळसा खाणींचा ई-लिलाव केला. त्याचे तपशील खालीलप्रमाणे आहेत: -
- पाच कोळसा खाणी पूर्णत: अन्वेषण केलेल्या आहेत आणि तीन खाणी अंशतः अन्वेषित आहेत.
- या आठ कोळसा खाणींमध्ये एकूण 2157.48 दशलक्ष टन  भूगर्भीय साठा आहे.
- या कोळसा खाणींची एकूण सर्वाधिक दर क्षमता  वार्षिक 19.31 दशलक्ष टन आहे.
ई- लिलावाच्या पहिल्या दिवसाचे निकाल खालीलप्रमाणे आहेत.
|
|
S. No.
|
|
Name of the Mine
|
|
State
|
|
PRC 
|
|
Geological Reserves 
|
|
Closing Bid Submitted by
|
|
Reserve Price 
|
|
Final Offer 
|
|
1
|
|
Sursa
|
|
Chhattisgarh
|
|
NA
|
|
72.55
|
|
Madhya Bharat Minerals Private Limited/333702
|
|
4.00
|
|
5.50
|
|
2
|
|
Dahegaon/Makardhokra-IV
|
|
Maharashtra
|
|
1.61
|
|
121.00
|
|
Avassa Ferro Alloys Private Limited/332977
|
|
4.00
|
|
5.50
|
|
3
|
|
Basantpur
|
|
Jharkhand
|
|
NA
|
|
200.00
|
|
Gangaramchak Mining Private Limited/148095
|
|
4.00
|
|
5.00
|
|
4
|
|
Bandha North
|
|
Madhya Pradesh
|
|
NA
|
|
500.00
|
|
Jaiprakash Power Ventures Limited/64702
|
|
4.00
|
|
15.75
|
|
5
|
|
Marki Mangli-IV
|
|
Maharashtra
|
|
0.20
|
|
3.42
|
|
Sobhagya Mercantile Limited/321854
|
|
4.00
|
|
6.00
|
|
6
|
|
Jitpur
|
|
Jharkhand
|
|
2.50
|
|
81.10
|
|
Terri Mining Private Limited/327195
|
|
4.00
|
|
7.00
|
|
7-8
|
|
Rampia & Dip Side of Rampia
|
|
Odisha
|
|
15.00
|
|
1179.41
|
|
Jhar Mineral Resources Private Limited/231029
|
|
4.50
|
|
9.50
.
इलेक्ट्रॉनिक्स आणि माहिती तंत्रज्ञान मंत्रालय
भारतीय विशिष्ट ओळख प्राधिकरण  द्वारे नागरिकांना अधिक उत्तम सेवांचा अनुभव देण्यासाठी आधार ऑपरेटर्सची कार्यक्षमता वाढवण्यासाठी विशेष मोहीम
यावर्षी आणखी 100 कार्यशाळा घेण्यात येणार आहेत
नवी दिल्ली, 11 मे 2023
भारतीय विशिष्ट ओळख प्राधिकरण  ने देशभरातील हजारो आधार ऑपरेटर्सची कार्यक्षमता वाढवण्यासाठी देशव्यापी क्षमता निर्माण मोहिमेला सुरुवात केली आहे.
या मोहिमेद्वारे ऑपरेटर्सना आधार परिसंस्थेमधील धोरणे/प्रक्रियेतील नवनवीन बदलांविषयी माहिती देऊन आणि नावनोंदणी, अद्यतने आणि प्रमाणीकरण प्रक्रियेदरम्यान ऑपरेटर स्तरावरील त्रुटी कमी करून परिसंस्था आणखी मजबूत करण्यासाठी प्रयत्न केले जातील. सर्वात महत्वाचे म्हणजे यामुळे नागरिकांना अधिक उत्तम सेवांचा अनुभव मिळेल.
या उपक्रमाचा एक भाग म्हणून, यु आय डी ए आय ने गेल्या काही महिन्यांमध्ये ईशान्येकडील राज्यांसह अनेक राज्ये आणि केंद्रशासित प्रदेशांमध्ये जवळपास दोन डझन प्रशिक्षण सत्रे आयोजित केली होती. ऑपरेटर्स हे प्रत्यक्ष लोकांमध्ये जाऊन काम करतात आणि नावनोंदणी, नवीन माहिती नमूद करणे आणि प्रमाणीकरण यासाठी जबाबदार असतात, त्यामुळे त्यांना प्रक्रिया, मार्गदर्शक सूचना आणि योजनांविषयी चांगली समज असणे अनिवार्य आहे.
याआधी घेतलेल्या प्रशिक्षण सत्रांमध्ये जवळपास 3,500 ऑपरेटर आणि मास्टर प्रशिक्षकांना अद्ययावत ज्ञान तसेच नावनोंदणी, अपडेट आणि प्रमाणीकरण प्रक्रियेची यंत्रणा याविषयी आवश्यक मार्गदर्शन केले आहे. ते आपल्याला मिळालेल्या ज्ञानाचा प्रसार करून इतरांपर्यंत माहिती पोहोचवू शकतात.
याशिवाय, यु आय डी ए आय द्वारे चालू वर्षात सर्व राज्ये आणि केंद्रशासित प्रदेशांमध्ये अशी 100 हून अधिक पूर्ण-दिवसीय प्रशिक्षण सत्रे आयोजित केली जातील.
या ऑपरेटर्सना मिळालेले आधार परिसंस्था आणि वर्तणुकीतील बदलाविषयीचे व्यापक ज्ञान, देशभरातील नावनोंदणी/अपडेट केंद्रांवर येणाऱ्या नागरिकांना अधिक सौहार्दपूर्ण आणि सुधारित अनुभव देण्यास साहाय्यभूत ठरेल.
Jaydevi PS/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
अर्थ मंत्रालय
प्राप्तिकर विभागाने टाकले कोलकता, मुंबईसह तामिळनाडूत आठ ठिकाणी छापे
नवी दिल्ली-मुंबई, 12 नोव्हेंबर 2020
प्राप्तिकर विभागाने चेन्नई येथून घाऊक सराफा व्यवहार करणाऱ्या एका व्यापाऱ्याच्या पकरणात 10/11/2020 रोजी छापे टाकले. चेन्नई, मुंबई, कोलकाता, कोईम्बतूर , सालेम, त्रिची, मदुराई आणि तिरुनेलवेली येथे असलेल्या 32 कार्यालयांमध्ये शोधमोहीम राबवण्यात आली.
सापडलेल्या पुराव्यांमध्ये या व्यापाऱ्याने विविध ठिकाणी बेहिशेबी साठा ठेवल्याचे निदर्शनास आले.400 कोटी रुपयांचा सुमारे 814 किलोचा अतिरिक्त साठा सापडला. हा व्यवसायातील साठा असल्यामुळे प्राप्तिकर कायदा 1961 नुसार तो जप्त करता येत नाही. त्याच्याकडील माहितीनुसार 2018-19 या आर्थिक वर्षात दाखवलेल्या उत्पन्नाखेरीज अतिरिक्त 102 कोटी रुपयांचे उत्पन्न आहे. संगणकातील 2019-20, 2020-2021 या आर्थिक वर्षांतील आकडेवारी न्यायवैद्यक साधनांचा वापर करून घेतली जात आहे. तसेच, संबंधित व्यवसायात सापडलेला 50 किलोचा साठा जप्त करण्यात आला नाही, परंतु बेहिशेबी उत्पन्नासाठी त्याची गणना करण्यात आली .
व्यवसायातील वास्तविक तथ्ये लपवण्यासाठी या समूहाने जेपॅक नावाचे पॅकेज ठेवले आहे. अंदाजाची बिले / पावत्या तयार करून माल वाहतूक केली जात होती, जी वितरणानंतर नष्ट केली जात होती. ही प्राप्त माहिती बेहिशेबी व्यवहारांचा शोध घेण्यासाठी वापरली जाईल. विशेष साधने वापरणारे फॉरेन्सिक तज्ञ बेहिशेबी उत्पन्नाच्या अंतिम मूल्यमापनसाठी अधिक माहितीचा शोध घेत आहेत.
आतापर्यंत टाकण्यात आलेल्या छाप्यांमधून अंदाजे 500 कोटींपेक्षा अधिक उत्पन्न समोर आले आहे. यापैकी या व्यापाऱ्याने 150 कोटी रुपयांचे उत्पन्नाची स्वेच्छेने घोषणा केली होती. बिगर व्यावसायिक गुंतवणूकी तसेच नफा कमी करण्यासाठी निवास नोंदीच्या वापराच्या चौकशीचे कामही प्रगतीपथावर आहे.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
वाणिज्य आणि उदयोग मंत्रालय
राष्ट्रीय ई-विधान अॅप्लीकेशन म्हणजे सार्वजनिक हितासाठी अत्याधुनिक तांत्रिक प्रगतीचा लाभ घेण्याच्या सरकारच्या वचनबद्धतेचा दाखला - केन्द्रीय मंत्री पियुष गोयल
राष्ट्रीय ई-विधान अॅप्लीकेशन हा आपल्या लोकप्रतिनिधींच्या सक्षमीकरणाचा प्रकल्प आहे: पियुष गोयल
नवी दिल्ली, 24 मे 2023
संसदीय लोकशाही हा भारताच्या विकासाचा आणि भविष्याचा पाया आहे असे केंद्रीय वाणिज्य आणि उद्योग मंत्री पीयूष गोयल यांनी म्हटले आहे. नेवा , अर्थात राष्ट्रीय ई-विधान अॅप्लीकेशन या विषयावरील राष्ट्रीय कार्यशाळेचे प्रमुख पाहुणे म्हणून उपस्थितांना संबोधित करताना ते म्हणाले की, राष्ट्रीय ई-विधान अॅप्लीकेशन म्हणजे सार्वजनिक हितासाठी अत्याधुनिक तांत्रिक प्रगतीचा लाभ घेण्याच्या सरकारच्या वचनबद्धतेचा दाखला आहे.
देशभरातील संस्था मजबूत करणे आणि संस्थांमधील पारदर्शकता वाढवणे आवश्यक असून, राष्ट्रीय ई-विधान अॅप्लीकेशन आपल्या लोकप्रतिनिधींच्या सक्षमीकरणाचा प्रकल्प आहे, असे केंद्रीय मंत्री म्हणाले. गोयल म्हणाले की राष्ट्रीय ई-विधान अॅप्लीकेशन आमदारांना केवळ त्यांच्या संबंधित विधानसभेचीच नव्हे तर इतर विधानसभेतील घडामोडींची माहिती आणि ज्ञान देऊन सक्षम करेल. ते म्हणाले की, राष्ट्रीय ई-विधान अॅप्लीकेशन द्वारे होणाऱ्या माहितीच्या आदान- प्रदानामुळे, ज्ञानाची देवाणघेवाण होईल आणि राज्यांमध्ये सर्वोत्तम पद्धतींचा अवलंब होईल.
ते म्हणाले की, पंतप्रधानांनी देशाच्या डिजिटल भविष्याची कल्पना केली असून, प्रत्येकाने कर्तव्याची मानसिकता ठेवून काम केले तरच हे ध्येय गाठता येईल, असे त्यांनी म्हटले आहे. पियुष गोयल म्हणाले की या कर्तव्याच्या भावनेला पुढे नेण्यासाठी राष्ट्रीय ई-विधान अॅप्लीकेशन विकसित करण्यात आले आहे.
केंद्रीय मंत्री म्हणाले की राष्ट्रीय ई-विधान अॅप्लीकेशन हे एक एकात्मिक आणि परस्परांशी जोडलेले राष्ट्रीय पोर्टल असून, ते ‘एक राष्ट्र, एक अॅप्लीकेशन’ ही संकल्पना प्रदर्शित करते. गोयल म्हणाले की या पोर्टलचा फायदा केवळ आमदारांनाच नव्हे, तर सर्वाना होणार आहे, तसेच ते बिगर राजकीय आणि राजकारणाच्या पलीकडचे आहे.
केंद्रीय मंत्री म्हणाले की राष्ट्रीय ई-विधान अॅप्लीकेशन भारताच्या लोकशाहीमध्ये आणि भारतीय विधिमंडळ आणि संसदीय कामकाजात खऱ्या अर्थाने क्रांती घडवून आणेल. ते पुढे म्हणाले की नेवा, कार्बन उत्सर्जन तसेच विधिमंडळाच्या कामकाजामधील कागदाच्या वापरामुळे असलेली अकार्यक्षमता प्रभावीपणे कमी करेल. गोयल म्हणाले की, नेवा, देशाच्या विकासासाठी एकत्रितपणे काम करण्यासाठी सर्व आमदारांना एकमेकांशी जोडून, ‘एक राष्ट्र, एक तंत्रज्ञानाचा कणा’ हे तत्त्व प्रदर्शित करते.
राष्ट्रीय ई-विधान अॅप्लीकेशन ला भव्य यश मिळावे, यासाठी सर्वांनी एकत्र येऊन काम करायला हवे, असे आवाहन पियुष गोयल यांनी केले. ते म्हणाले की कार्यक्षम माहिती तंत्रज्ञान कार्यपद्धतीमुळे लोकांपर्यंत सेवा प्रभावीपणे पोहोचते आणि राष्ट्रीय ई-विधान अॅप्लीकेशन अधिक चांगली सेवा देण्याची संधी उपलब्ध करते.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
पंतप्रधान कार्यालय
गोवा घटकराज्य दिनानिमित्त पंतप्रधानांनी दिल्या शुभेच्छा
पंतप्रधान नरेंद्र मोदी यांनी गोवा घटकराज्य दिनानिमित्त शुभेच्छा दिल्या आहेत.
पंतप्रधानांनी ट्विट केले;
“गोवा घटकराज्य दिनाच्या हार्दिक शुभेच्छा! गोवा राज्य शांतता आणि सळसळता उत्साह यांचे उत्कृष्ट मिश्रण असून, आपली अद्वितीय संस्कृती आणि चिरस्थायी भावना यामुळे प्रेरणा देत आहे. गोवेकरांच्या कल्याणासाठी आणि समृद्धीसाठी मी प्रार्थना करतो आणि आशा करतो की, ते भारताच्या विकासाचा मार्ग बळकट करीत राहतील.”
संरक्षण मंत्रालय
नौदलाच्या पश्चिम विभागात 'पराक्रम पर्व' सुरू
मुंबई, 29 सप्टेंबर 2018
भारताने केलेल्या लक्ष्य भेदी हल्ल्याला दोन वर्षे पूर्ण होत असल्याबद्दल साजऱ्या करण्यात येत असलेल्या पराक्रम पर्वाचा एक भाग म्हणून मुंबईत, नौदल गोदी इथे पश्चिम विभागाच्या ताफ्यातल्या, मुंबई आणि ब्रह्मपुत्र या जहाजांना सुमारे 6000 शालेय विद्यार्थ्यांनी आज भेट दिली. एनसीसी, सी कॅडेट कॉर्प्स तसेच मुंबई आणि परिसरातल्या 30 शाळांमधल्या विद्यार्थ्यांचा यात समावेश होता.
मुंबईतल्या नौदल गोदी इमारतीत, ठेवण्यात आलेल्या जहाज, विमाने यांच्या प्रतिकृती, शस्त्रात्रे आणि साधनांच्या प्रदर्शनांदरम्यान विद्यार्थ्यांनी नौदलाच्या कर्मचाऱ्यांशी उत्साहाने संवाद साधला.
भारतीय सैन्याने केलेल्या लक्ष्यभेदी हल्ल्यासह सागरी कमांडो आणि भारतीय नौदलाच्या विविध साहसी कार्याची झलक विद्यार्थ्यांनी व्हिडीओ द्वारे अनुभवली. ग्राफीटी वॉल वर, सशस्त्र दल जवानांच्या बलिदानाचे स्मरण आणि सैन्याप्रती कृतज्ञता व्यक्त करण्यात विद्यार्थी हिरीरीने सहभागी झाले. बलार्ड पिअर इथे विद्यार्थ्यांसह उपस्थित नागरिकांना यावेळी नौदल बँड धून अनुभवता आल्या.
N. Sapre/N. Chitale/D.Rane
(Visitor Counter : 68
राष्ट्रपती कार्यालय
भारताच्या राष्ट्रपतींनी राष्ट्रपतींच्या अंगरक्षकांना सिल्व्हर ट्रम्पेट आणि ट्रम्पेट बॅनर केले प्रदान
नवी दिल्ली, 27 ऑक्टोबर 2022
राष्ट्रपती द्रौपदी मुर्मू यांनी आज  राष्ट्रपती भवनात झालेल्या समारंभात राष्ट्रपतींच्या अंगरक्षकांना  सिल्व्हर ट्रम्पेट आणि ट्रम्पेट बॅनर प्रदान केले.
यावेळी आपल्या छोटेखानी भाषणात राष्ट्रपतींनी,दिमाखदार संचलन, सुसज्ज घोड्यांची देखभाल आणि लक्षवेधी औपचारिक पोशाख यासाठी पीबीजीचे कमांडंट, अधिकारी, जेसीओ आणि इतर अधिकाऱ्यांचे अभिनंदन केले. राष्ट्रपती म्हणाल्या की हा कार्यक्रम आणखी विशेष आहे, कारण देशभरात स्वातंत्र्याचा अमृत महोत्सव साजरा होत असताना, राष्ट्रपतींचे अंगरक्षक त्यांच्या स्थापनेची 250 वर्षे साजरी करत आहेत.
राष्ट्रपतींनी उत्कृष्ट लष्करी परंपरा, व्यावसायिकता आणि सर्व कामांमधील शिस्त, यासाठी पीबीजींची प्रशंसा केली. त्या म्हणाल्या की देशाला त्यांचा अभिमान आहे. राष्ट्रपती भवनाच्या सर्वोच्च परंपरा कायम राखण्यासाठी पीबीजी समर्पण, शिस्त आणि शौर्याचे पालन करून भारतीय लष्कराच्या इतर रेजीमेंटसाठी एक आदर्श ठरतील, असा विश्वास त्यांनी व्यक्त केला.
राष्ट्रपतींचे अंगरक्षक ही भारतीय सैन्यातील सर्वात जुनी रेजिमेंट असून, 1773 मध्ये गव्हर्नर-जनरलचे अंगरक्षक  म्हणून तिचा विस्तार करण्यात आला.
भारताच्या राष्ट्रपतींचे अंगरक्षक असलेल्या लष्कराच्या या तुकडीचे अनन्य साधारण वेगळेपण म्हणजे, राष्ट्रपतींचे सिल्व्हर ट्रम्पेट आणि ट्रम्पेट बॅनर घेऊन जाण्याचा विशेषाधिकार असलेली भारतीय लष्कराची ही एकमेव तुकडी आहे. 1923 मध्ये तत्कालीन व्हाईसरॉय लॉर्ड रीडिंग यांनी राष्ट्रपतींच्या अंगरक्षकाला, या सेवेची 150 वर्षे पूर्ण झाल्या निमित्त हा बहुमान प्रदान केला होता. त्यानंतर आलेल्या प्रत्येक व्हाईसरॉयने अंगरक्षकाला सिल्व्हर ट्रम्पेट आणि ट्रम्पेट बॅनर प्रदान केले.
27 जानेवारी 1950 रोजी या रेजिमेंटचे नाव राष्ट्रपतींचे अंगरक्षक असे ठेवण्यात आले. प्रत्येक राष्ट्रपतींनी या रेजिमेंटचा सन्मान करण्याची प्रथा कायम ठेवली आहे. वसाहतवादाच्या काळात या बॅनरवर शस्त्रांचे चिन्ह होते, त्या ऐवजी आता राष्ट्रपतींचा मोनोग्राम बॅनरवर दिसतो. भारताचे पहिले राष्ट्रपती डॉ. राजेंद्र प्रसाद यांनी 14 मे 1957 रोजी राष्ट्रपतींच्या अंगरक्षकांना त्यांचे सिल्व्हर ट्रम्पेट आणि ट्रम्पेट बॅनर प्रदान केले.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108